നമോ ടി.വിയില് ഒരു പെണ്കുട്ടി പച്ചത്തെറിയാണ് വിളിച്ച് പറയുന്നത് പരാതി കൊടുത്തിട്ടും നടപടി ഉണ്ടായില്ലെന്ന് വി.ഡി സതീശന് സാമൂഹിക മാധ്യമങ്ങളിലൂടെ ദുഷ്പ്രചാരണം നടക്കുമ്ബോഴും സര്ക്കാര് നോക്കി നില്ക്കുകയാണെന്ന് പ്രതിപക്ഷനേതാവ് വി.ഡി സതീശന്. നമോ ടി.വി എന്ന ഓണ്ലൈന് ചാനലിലൂടെ ഒരു പെണ്കുട്ടി പച്ചത്തെറിയാണ് വിളിച്ച് പറയുന്നത്. പച്ചവെള്ളത്തിന് തീപിടിക്കുന്ന തരത്തിലാണ് അവര് സംസാരിക്കുന്നത്. ഇതിന്റെ വീഡിയോ സൈബര് സെല്ലിന്റെ ചുമതലയുള്ള എ.ഡി.ജി.പി മനോജ് എബ്രഹാമിന് അയച്ചുകൊടുത്തിട്ടും നടപടിയെടുത്തില്ലെന്നും സതീശന് പറഞ്ഞു. ഇത്തരം വിഷയങ്ങളില് സര്ക്കാരിന്റെ നിലപാടില്ലായ്മയാണ് തെളിയുന്നത്. ഓരോ സ്ഥലത്തും ഓരോ തരത്തിലുള്ള നിലപാടാണ് സര്ക്കാര് സ്വീകരിക്കുന്നത്. പാലാ ബിഷപ്പിന്റെ പ്രസ്താവനയുമായി ബന്ധപ്പെട്ടുണ്ടായ വിഷയങ്ങള് പരിഹരിക്കാന് കോണ്ഗ്രസ് നടത്തിയ ഇടപെടലുകള്ക്ക് മികച്ച പ്രതികരണമാണ് ലഭിച്ചതെന്നും അദ്ദേഹം പറഞ്ഞു. വര്ഗീയ ധ്രുവീകരണം തടയാനുള്ള ശ്രമം തുടരുകയാണ്. കെ.പി.സി.സി മതനേതാക്കളുടെ സംയുക്ത യോഗം വിളിക്കും. പൊട്ടിത്തെറി കണ്ടതുകൊണ്ടാണ് ഇടപെട്ടത്. ഇനിയും തന്നെ സര്ക്കാര് ഇതിന് മുന്കൈ എടുത്താല് തങ്ങള് അതുമായി സഹകരിക്കുമെന്നും സതീശനും കെ.പി.സി.സി അധ്യക്ഷന് സുധാകരനും അറിയിച്ചു.